
ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Кандидатстване на Община Крумовград по процедура чрез подбор на проектни предложения BG05SFPR002-2.016 „Подкрепа за уязвими и маргинализирани общности“, финансирана по Програма „Развитие на човешките ресурси” 2021-2027 г. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Министерство на труда и социалната политика обяви процедура чрез подбор на проектни предложения с един краен срок за кандидатстване BG05SFPR002-2.016 „Подкрепа за уязвими и маргинализирани общности“, финансирана от Програма „Развитие на човешките ресурси” 2021-2027 г.
Целта на процедурата е подобряване на достъпа на уязвимите групи, вкл. на ромите, до специализирани и общодостъпни услуги за подкрепа за активно приобщаване.

Процедурата цели и повишаване качеството на живот на маргинализирани общности, насърчаване на социалното им включване и интегрирането им в обществото чрез комплексна подкрепа за достъп до пазара на труда, социално включване и здравеопазване.
По процедурата са допустими за финансиране следните дейности:

Направление 1. Достъп до пазар на труда
1. Подкрепа за дейности в общността за идентифициране, мотивиране и активиране на лица от целевата група, включително регистрация в Бюрата по труда.
2. Предоставяне на трудово консултиране, трудова медиация, професионално ориентиране и психологическа подкрепа за лицата, според техните индивидуални нужди и при необходимост.
3. Предоставяне на обучения по професионална квалификация и ключови компетентности за безработни и неактивни лица от целевата група.

4. Назначаване на трудови медиатори.

5. Целенасочени мерки за младежи - наемане на първа работа, стажуване, чиракуване.
6. Подкрепа за субсидирана заетост до 12 м. на безработни и неактивни лица с оглед устойчивата им интеграция на пазара на труда.

7. Подкрепа за самотните и многодетни родители и улесняването достъпа им до услуги, вкл. и до пазара на труда и кариерното им развитие.
8. Мотивационни дейности в общността за активно участие на пазара на труда, улесняване достъпа до образование и квалификация (с акцент върху ромските жени).

Направление 2. Социално включване и достъп до здравеопазване
1. Осигуряване на здравен медиатор/здравен посредник и предоставяне на подкрепа за достъп до здравни услуги и обществено здравеопазване на лицата, намиращи се в ситуация на бедност и социална уязвимост.
2. Осигуряване на профилактични прегледи за здравно неосигурените лица.

3. Осигуряване на социален/общностен медиатор и насочване към съществуващи интегрирани здравно-социални услуги и социални услуги в общността.

4. Организиране на събития, кампании, вкл. в социалните мрежи, като напр. за повишаване на здравната култура по отношение на репродуктивно здраве на жените, превенция на социално-значими болести при възрастните, профилактика на здравето, превенция на домашното насилие и ранни бракове и др.

Направление 3. Информационни кампании и събития срещу дискриминацията, преодоляването на негативните стереотипи и нагласи в общностите
1. Организиране на събития, кампании, вкл. в социалните мрежи, като напр. кампании в общността за преодоляване на патриархалните стереотипи, срещу дискриминацията и за преодоляване на негативните стереотипи и др.

2. Кампании в общността за преодоляване на патриархалните стереотипи, които ограничават заетостта и реализация на ромските жени. Преодоляване на домашното насилие, ранните бракове и други практики на контрол и насилие;

3. Мерки за преодоляване на предразсъдъците и дискриминацията на местните общности при жилищното настаняване на маргинализираните общности.

Допустими целеви групи по настоящата процедура са:

· Лица, представители на маргинализирани общности; 

· Уязвими групи от етническите малцинства.
Максималният размер на безвъзмездната финансова помощ за един кандидат е 300 000 евро. Този лимит трябва да се съобрази с вече натрупаната от съответната организация минимална помощ, вкл. в условията на свързаност по чл. 2, пар. 2 от Регламент (ЕС) 2023/2831.

Краен срок за представяне на предложенията: 07.05.2026 г., 17:00 часа.
Съгласно т. 21 от Условията за кандидатстване BG05SFPR002-2.016 „Подкрепа за уязвими и маргинализирани общности“ по Програма „Развитие на човешките ресурси” 2021-2027 г., е необходимо, кандидатът да представи решение на Общинския съвет за подаване на проектно предложение по конкретната процедура.
Във връзка с гореизложеното, на основание чл. 21, ал. 1, т. 23 и ал. 2 от ЗМСМА, предлагам на Общински съвет - Крумовград да вземе следното

                                                    Р Е Ш Е Н И Е :

1. Дава съгласие Община Крумовград да подаде проектно предложение по процедура чрез подбор на проектни предложения BG05SFPR002-2.016 „Подкрепа за уязвими и маргинализирани общности“, финансирана по Програма „Развитие на човешките ресурси” 2021-2027 г.

2. Възлага на Кмета на Община Крумовград да осъществи всички необходими действия за подготовка и подаване на проектното предложение.

ВНЕСЪЛ:________/П/___________








                         (СЕБИХАН МЕХМЕД)

Изготвил: ................/П/................ 

Лейла Караибрям

Директор на дирекция „НЕПП“
Съгласувал: .............../П/..................

  Неждие Акиф
Зам.-кмет на община Крумовград

Съгласувал: ................./П/................

Валерия Пехливанова

Директор на директор „НОП“
